CELEX: 32021D2199
Language: mt
Date: 2021-12-13 00:00:00
Title: Deċiżjoni ta’ Implimentazzjoni tal-Kunsill (PESK) 2021/2199 tat-13 ta’ Diċembru 2021 li timplimenta d-Deċiżjoni 2013/255/PESK dwar miżuri restrittivi kontra s-Sirja

13.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 445/23
               
            
         DEĊIŻJONI TA’ IMPLIMENTAZZJONI TAL-KUNSILL (PESK) 2021/2199
         tat-13 ta’ Diċembru 2021
         li timplimenta d-Deċiżjoni 2013/255/PESK dwar miżuri restrittivi kontra s-Sirja
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
         Wara li kkunsidra d-Deċiżjoni tal-Kunsill 2013/255/PESK tal-31 ta' Mejju 2013 dwar miżuri restrittivi kontra s-Sirja (1), u b'mod partikolari l-Artikolu 30(1) tagħha,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fil-31 ta' Mejju 2013, il-Kunsill adotta d-Deċiżjoni 2013/255/PESK.
                  
               
                     (2)
                  
                  
                     Il-Kunsill għadu mħasseb serjament dwar is-sitwazzjoni fis-Sirja.
                  
               
                     (3)
                  
                  
                     Il-Grupp Wagner, entità militari privata mhux inkorporata bbażata r-Russja, jagħti kontribut kruċjali għall-isforzi tal-gwerra ta' Bashar al-Assad fis-Sirja, b'mod partikolari billi jħarreġ u jmexxi l-forzi Sirjani u l-milizzji affiljati mar-reġim.
                  
               
                     (4)
                  
                  
                     Il-Kunsill iqis li żewġ persuni involuti fl-operazzjonijiet militari tal-grupp Wagner fis-Sirja, kif ukoll tliet kumpanniji li jibbenefikaw mir-reġim Sirjan u li jappoġġawh jenħtieġ li jiżdiedu mal-lista ta' persuni fiżiċi u ġuridiċi, entitajiet jew korpi soġġetti għal miżuri restrittivi fl-Anness I għad-Deċiżjoni 2013/255/PESK.
                  
               
                     (5)
                  
                  
                     Għaldaqstant, jenħtieġ li d-Deċiżjoni 2013/255/PESK tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness I għad-Deċiżjoni 2013/255/PESK huwa emendat kif stabbilit fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-13 ta’ Diċembru 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 147, 1.6.2013, p. 14.
      
      
         
            ANNESS
            L-Anness I għad-Deċiżjoni 2013/255/PESK huwa emendat kif ġej:
            
                        1.
                     
                     
                        L-entrati li ġejjin jiżdiedu mal-lista li tinsab fit-Taqsima A (Persuni):
                        
                                     
                                 
                                 
                                    Isem
                                 
                                 
                                    Informazzjoni ta' identifikazzjoni
                                 
                                 
                                    Raġunijiet
                                 
                                 
                                    Data tal-elenkar
                                 
                              
                                    “316.
                                 
                                 
                                    Andrey Nikolaevich TROSHEV
                                    (magħruf ukoll bħala Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Pożizzjoni(jiet): Kurunell irtirat, Membru fundatur u Direttur Eżekuttiv (Kap tal-Persunal) tal-Grupp Wagner;
                                    Grad: Kurunell irtirat;
                                    Sinjal tas-sejħa: Siedoy;
                                    Data tat-twelid: 5.4.1953;
                                    Post tat-twelid: Leningrad, l-ex USSR (issa l-Federazzjoni Russa);
                                    Nazzjonalità: Russa;
                                    Qraba/Assoċjati: Dimitriy Utkin (Fundatur tal-Grupp Wagner); Andrey Bogatov (Kap tar-raba' Kumpanija ta' Attakk u Rikonjizzjoni tal-Grupp Wagner), Aleksandr Sergeevich Kuznetsov (Kmandant tal-Ewwel Kumpanija ta' Attakk u Rikonjizzjoni tal-Grupp Wagner);
                                    Sess: raġel
                                 
                                 
                                    Direttur Eżekuttiv (Kap tal-Persunal) tal-Grupp Wagner, li jopera fis-Sirja u jħarreġ u jmexxi l-forzi Sirjani. Il-Grupp Wagner jappoġġa wkoll lir-reġim ta' Assad u jiġġieled flimkien mal-milizzji affiljati mar-reġim u l-armata Sirjana.
                                    Andrey Troshev huwa involut direttament fl-operazzjonijiet militari tal-Grupp Wagner fis-Sirja. Huwa kien partikolarment involut fiż-żona ta' Deir ez-Zor. Bħala tali, huwa jipprovdi kontribut kruċjali għall-isforz tal-gwerra ta' Bashar al-Assad u għalhekk jappoġġa u jibbenefika mir-reġim Sirjan.
                                 
                                 
                                    13.12.2021
                                 
                              
                                    317.
                                 
                                 
                                    Andrey Mikhailovich BOGATOV
                                    (magħruf ukoll bħala Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Pożizzjoni(jiet): Kap tar-Raba' Kumpanija ta' Rikonjizzjoni u Attakk tal- Grupp Wagner
                                    Sinjal tas-sejħa: Brodiaga
                                    Karta tal-Identità tal-Grupp Wagner: M-1601;
                                    Data tat-twelid: 14.6.1964;
                                    Post tat-twelid: Stary Oskol, reġjun ta' Belgorod, l-ex USSR (issa l-Federazzjoni Russa);
                                    Nazzjonalità: Russa;
                                    Qraba/Assoċjati: Dimitriy Utkin (Fondatur tal-Grupp Wagner); Andrey Nikolaevich Troshev (Membru fundatur u Direttur Eżekuttiv (Chief of Staff) tal-Grupp Wagner), Aleksandr Sergeevich Kuznetsov (Kmandant tal-Ewwel Kumpanija ta' Attakk u Rikonjizzjoni tal-Grupp Wagner);
                                    Sess: raġel
                                 
                                 
                                    Kap tar-Raba' Kumpanija ta' Attakk u Rikonjizzjoni tal-Grupp Wagner, li jopera fis-Sirja u jħarreġ u jmexxi l-forzi Sirjani. Il-Grupp Wagner jappoġġa wkoll lir-reġim ta' Assad u jiġġieled flimkien mal-milizzji affiljati mar-reġim u l-armata Sirjana.
                                    Andrey Bogatov jikkmanda l-operazzjonijiet tal-Grupp Wagner u huwa direttament involut fl-operazzjonijiet militari tal-Grupp Wagner fis-Sirja. Huwa kien partikolarment involut fil-gwerra ta' Palmira. Bħala tali, huwa jagħti kontribut kruċjali għall-isforz tal-gwerra ta' Bashar al-Assad u għalhekk jappoġġa u jibbenefika mir-reġim Sirjan.
                                 
                                 
                                    13.12.2021”
                                 
                              
                  
                        2.
                     
                     
                        L-entrati li ġejjin jiżdiedu mal-lista li tinsab fit-Taqsima B (entitajiet):
                        
                                     
                                 
                                 
                                    Isem
                                 
                                 
                                    Informazzjoni ta' identifikazzjoni
                                 
                                 
                                    Raġunijiet
                                 
                                 
                                    Data tal-elenkar
                                 
                              
                                    “79.
                                 
                                 
                                    Velada LLC
                                    OOO Велада
                                 
                                 
                                    Indirizz: Ochakovskoye Shosse, Dom 28, Building 2, Local 3, Room 8, Moscow, 119530, Russian Federation;
                                    Data tal-ħolqien: 29.6.2015
                                 
                                 
                                    Velada LLC hija kumpannija privata li hija involuta fis-settur taż-żejt u tal-gass fis-Sirja.
                                    F'Diċembru 2019, il-parlament Sirjan approva kuntratt li jagħti lil Velada LLC id-dritt li tiżviluppa ż-żejt u l-gass fis-Sirja, inkluż f'depożiti taż-żejt fiż-żoni kkontrollati mir-reġim fil-Grigal tas-Sirja u depożitu tal-gass fit-Tramuntana ta' Damasku. B'hekk, tibbenefika mir-reġim Sirjan jew tappoġġah.
                                 
                                 
                                    13.12.2021
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Indirizz: Leninsky Prospekt, Dom 137, Building 1, Local 2, Room 5, Moscow, Russian Federation;
                                 
                                 
                                    Mercury LLC hija kumpanija privata involuta fis-settur taż-żejt u tal-gass fis-Sirja.
                                    F'Diċembru 2019, il-parlament Sirjan approva kuntratt li jagħti lil Mercury LLC id-dritt li tiżviluppa ż-żejt u l-gass fis-Sirja, inkluż f'depożiti taż-żejt fiż-żoni kkontrollati mir-reġim fil-Grigal tas-Sirja u depożitu tal-gass fit-Tramuntana ta' Damasku. B'hekk, tibbenefika mir-reġim Sirjan jew tappoġġah.
                                 
                                 
                                    13.12.2021
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Indirizz: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Russia Federation;
                                    Qraba/Assoċjati: General Petroleum Corp.
                                 
                                 
                                    Evro Polis LLC hija kumpanija privata, marbuta mal-Grupp Wagner fis-Sirja, involuta fis-setturi tal-minjieri, taż-żejt u tal-gass fis-Sirja.
                                    Evro Polis LLC tintuża bħala faċċata għall-Grupp Wagner fis-Sirja. Iffirmat għadd ta' kuntratti mar-reġim Sirjan, permezz tal-proprjetà tal-istat General Petroleum Corp., li minnha tirċievi 25 % tad-dħul mill-produzzjoni taż-żejt u l-gass f’depożiti maqbuda mill-Grupp Wagner. B'hekk, tibbenefika mir-reġim Sirjan jew tappoġġah.
                                 
                                 
                                    13.12.2021”